古鏡歌三首 三
作者：泰欽
朝代：唐

paragraphs: 古鏡精明皎皎，皎皎徧照河沙。
到處安名題字，除儂更有誰家？
過去未來現在，諸佛鏡上纖瑕。
纖瑕垢盡無物，此真火裏蓮華。
蓮花千朵萬朵，朵朵端然釋迦。
誰云俱屍入滅？誰云穿膝蘆牙？不信鏡中看取，羊車鹿車牛車。
時人不識古鏡，盡道本地清淨。
祇看清淨是假，照得形容不正。
或圓或短或長，若有纖豪俱病。
勸君不如打破，鏡去瑕消可瑩。
亦見杜口毘[耶]，亦知圓通少剩。
（見景宋本《景德傳燈錄》卷三十。
「耶」字原缺，據《大正藏》本補）。